OpenLLM-France/wikimedia huggingface dataset:
# Centre d'Estudis Riudomencs Arnau de Palomar

El Centre d'Estudis Riudomencs Arnau de Palomar (CERAP) és una associació cultural independent fundada a Riudoms l'any 1978. El seu objectiu és la promoció i divulgació de la cultura local. La seva activitat s'organitza a través de seccions per cobrir diversos temes culturals com: Art, Ball de Bastons, Ciències Naturals, Ciències Socials, Colla de Diables, Colla de Diablons, Escacs, Gastronomia, Lo Dràcom de Riudoms, Muntanya i Publicacions. Antigament havia tingut seccions que tractaven temes com: Estudis Històrics i Locals, Fotografia, Arxiu Històric, Cinema, Espelologia, Numismàtica, Protohistòria i Prehistòria. A banda de les iniciatives de les Seccions l'entitat organitza exposicions, conserva un fons bibliogràfic de temàtica local, organitza conferències, xerrades i actuacions musicals. També organitza seminaris agraris, beques d'investigació, cursos formatius i altres projectes de dinamització cultural, foment del diàleg social a nivell local.

## Història

L'entitat va ser fundada 10 de desembre de 1978 per un grup de joves de Riudoms. El seu antecedent directe fou la Junta Promotora del Museu Històric Municipal, que tenia l'objectiu de recollir un fons ampli de materials arqueològics, etnogràfics i documentals per constituir un museu històric de titularitat municipal, projecte que, un cop recollit el fons, no reeixí. En el context sociopolític de l'època, arreu de Catalunya anaren sorgint centres d'estudis amb la finalitat, en plena Transició, de promoure la recuperació de la cultura i la llengua pròpia del país i de treballar en el foment de la investigació i les arts. L'entitat es va fundar doncs amb l'objectiu de procurar la conservació i promoció del patrimoni cultural de Riudoms i fomentar tota mena de manifestacions, activitats i investigacions culturals. El 1979 va començar la seva activitat editorial, amb la fundació de la revista Lo Floc. El 1981 començarien a publicar els "Quaderns de Divulgació Cultural".

## Premis Arnau de Palomar

Des de 1981 l'entitat organitza els Premis Arnau de Palomar, actualment amb coorganitzats per les Regidories de Cultura i Joventut de l'Ajuntament de Riudoms. Es tractà inicialment d'un premi de foment de recerca i investigació, però amb els anys s'ha diversificat en diferents disciplines: investigació, pintura, narrativa, poesia, fotografia, vídeo i animació cultural.

## Referències

* ↑ «Gaudí Home». Arxivat de l'original el 12 d'abril 2019. [Consulta: 13 novembre 2015].
* 1 2 «Centre d'Estudis Riudomencs "Arnau de Palomar"». [Consulta: 13 novembre 2015].
* ↑ «Lo Floc». [Consulta: 13 novembre 2015].
* ↑ «La 18a edició dels Premis Arnau de Palomar de Riudoms repartirà 3.000 euros entre els vencedors de diverses categories». [Consulta: 13 novembre 2015].

## Enllaços externs

* Pàgina web oficial
# Centre d'Estudis Unitat Popular

El Centre d'Estudis Unitat Popular (CEUP) és un laboratori d'idees català creat l'any 2022 com un espai de pensament crític i de formació, i un centre de documentació i promoció de la memòria política dels Països Catalans, «amb la finalitat de ser un espai on generar eines i idees per al debat entorn del projecte de la Unitat Popular i amb capacitat pròpia per analitzar fenòmens i processos sociopolítics, econòmics i culturals».
El CEUP està format inicialment per un consell honorífic constituït per divuit persones referents en la història del moviment independentista, llibertari i del món sindical com August Gil Matamala, Blanca Serra, Eudald Carbonell, Mateu Seguí i Parpal, Aleix Renyé, Àlvar Valls, Agustí Barrera, Armando Varo González, Carles Sastre, Gabriela Serra, Julià de Jódar, Jaume Oliveras i Costa, Magda Ballester, Pep Musté, Ramon Piqué, Ramon Majó Lluch, Roser Vernet i Tomeu Martí.
Més enllà del consell honorífic, el CEUP compta amb el suport de persones de referència acadèmica d'àmbit internacional com Marcello Musto, Jodi Dean i Özgür Güneş, i d'un patronat que es renova cada quatre anys i s'encarrega de marcar les línies generals del CEUP format per vuit persones: Laure Vega, Vidal Aragonès, Eulàlia Reguant, Albert Botran, Núria Gibert, Joan Teran, Gerard Nogués i Mariona Lladonosa.
El CEUP edita també la revista Onze i tres col·leccions periòdiques, «Vides», «Vilar» i «Comuna 1871», les primeres publicacions de les quals van ser sobre el maqui Florenci Pla Meseguer «La Pastora», sobre l'amistat política de Lluís Companys, Salvador Seguí i Francesc Layret, i una tercera sobre identitat nacional i de classe.

## Referències

* ↑ «Es constitueix el Consell Honorífic del Centre d'Estudis de la Unitat Popular». Llibertat.cat, 21-11-2022. [Consulta: 18 juliol 2024].
* ↑ «Les 18 personalitats de l'independentisme en el consell honorífic del think-tank de la CUP». El Nacional, 21-11-2022. [Consulta: 18 juliol 2024].
* ↑ Fàbregas, Laura. «La CUP ficha a tres exterroristas de Terra Lliure y Exèrcit Popular para su «consejo honorífico»» (en castellà), 24-11-2022. [Consulta: 18 juliol 2024].
* ↑ Surroca, Bernat. «Neix el «think tank» de l'esquerra independentista». Nació Digital, 16-09-2022. [Consulta: 18 juliol 2024].
* ↑ Vidiella, Edu. «Col·leccions editorials del «Centre d’Estudis Unitat Popular»», 13-02-2023. [Consulta: 18 juliol 2024].
# Cavanac

Cavanac és un municipi francès del departament de l'Aude, a la regió d'Occitània.
# Castel Ritaldi

Castel Ritaldi és un comune (municipi) de la Província de Perusa, a la regió italiana d'Úmbria, situat uns 40 km al sud-est de Perusa.
L'1 de gener de 2018 tenia 3.245 habitants.
Castel Ritaldi limita amb els municipis de Giano dell'Umbria, Montefalco, Spoleto i Trevi.

## Ciutats agermanades

* Ijadabra, Líban

## Referències

* ↑ «Resident population on 1st January 2018» (en anglès). ISTAT. [Consulta: 8 març 2019].

## Enllaços externs

* Castel Ritaldi - Lloc web oficial (italià)
# Cecina de Volaterrae

Cecina de Volaterrae (en llatí Caecina Volaterrae) va ser un amic d'Octavi August que el va enviar a Ciceró l'any 44 aC.
Ciceró diu "Caecinam quendam Volaterranum" el que indicaria que no era la mateixa persona que Aule Cecina ni un fill d'ell. Octavi també el va fer servir com a enviat amb propostes, davant de Marc Antoni l'any 41 aC.

## Referències

* ↑ Smith, William. «1. A, Caeci'na». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Castell de Gormaz

El castell de Gormaz o fortalesa califal de Gormaz és una fortificació situada a la província espanyola de Sòria. Construïda durant el període d'al-Àndalus a la part alta d'un turó testimoni a la marge dreta (nord) del riu Duero, va passar de control musulmà a control cristià i viceversa diverses vegades durant l'alta edat mitjana fins a la presa definitiva per part dels cristians el 1059.

## Referències

* ↑ Almagro, Antonio «La puerta califal del castillo de Gormaz» (en castellà). Arqueología de la Arquitectura, 0, 5, 30-12-2008, pàg. 55–77. DOI: 10.3989/arq.arqt.2008.89. ISSN: 1989-5313.
# Castell de Serola

El Castell de Serola, o de s'Erola, és una edificació defensiva medieval del terme comunal de Canavelles, a la comarca del Conflent, de la Catalunya del Nord.
És dessota del poble de Canavelles, a prop a ponent de les restes de l'església de Sant Pere d'Eixalada i al nord-oest del Castell de Nyòvols.

## Història

Ipsa Erola està documentat des del 957, però del castell no hi ha cap esment fins al 1323, quan Hug de Canavelles prestà jurament per aquest castell a Sanç I de Mallorca. El darrer esment que se'n té és del 1589.

## L'edifici

Molt trinxat, aquest castell mostra encara les restes d'una torre circular, amb una sala annexa. La torre feia 7 metres de diàmetre, per 4 de diàmetre interior, però el poc que se'n conserva no permet deduir gaires coses més. La sala annexa, on es conserva encara una espitllera, La sala arriba a uns 13 metres de llargària, conservada a l'est fins a 3 metres d'alçada. Sembla una construcció a cavall dels segles xi i xii, amb algunes refaccions del XIII.

## Bibliografia

* Becat, Joan. «28 - Canavelles i Llar». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Canavelles». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere; Bolòs i Masclans, Jordi. «Canavelles: Castell de Serola». A: La Cerdanya, el Conflent. Barcelona: Fundació Enciclopèdia Catalana, 1995, p. 545-546 (Catalunya romànica. Volum VII). ISBN 84-77399-51-4.

## Referències

* ↑ El Castell de Serola en els ortofotomapes de l'IGN
* ↑ Ponsich i Bolòs, 1995.
# Channomuraena bauchotae

Channomuraena bauchotae és una espècie de peix de la família dels murènids i de l'ordre dels anguil·liformes.

## Distribució geogràfica

Es troba a Reunió.

## Referències

* ↑ Richardson J. 1844-1848. Ichthyology of the voyage of H. M. S. Erebus & Terror,... A: J. Richardson & J. E. Gray. The zoology of the voyage of H. H. S. "Erebus & Terror," under the command of Captain Sir J. C. Ross ... during ... 1839-1843. Londres. Ichthy. Erebus & Terror v. 2 (2). i-viii + 1-139.
* ↑ «Channomuraena bauchotae». Catalogue of Life. (anglès) (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chambave

Chambave (arpità Tsambava) és un municipi italià, situat a la regió de Vall d'Aosta. L'any 2007 tenia 968 habitants. Limita amb els municipis de Champdepraz, Fénis, Pontey, Saint-Denis i Verrayes.

## Administració

Llista d'alcaldes :
| Període | Identitat | Partit |
| 2005- | Elio Chatrian | Llista cívica |
# Charlie Smith

Charles Smith més conegut com a Charlie Smith (Nova York, 15 d'abril de 1927 - New Haven, 15 de gener de 1966), fou un bateria de jazz nord-americà. El 1947, a l'edat de vint anys, va començar a estudiar música i a tocar la bateria, debutant al cap d'un any com a acompanyant de la cantata Ella Fitzgerald. A partir de llavors va començar a treballar en diferents formacions (com el trio d'Erroll Garner) i acompanyant diversos músics, com Artie Shaw, Oscar Peterson, Slim Gaillard, Billy Taylor i Duke Ellington, fins a formar el seu propi grup al Cafè Society de Nova York. A inicis dels anys seixanta es va traslladar a Connecticut i va formar associació amb el duet Dwike Mitchell-Willie Ruff, deixant els escenaris per dedicar-se a la docència. Entre la seva discografia cal esmentar: I can't give you anything but love (amb E. Garner, 1949) i I'll remember April (amb H. Ranaud, 1954).

## Bibliografia

* Enciclopèdia Espasa, Apèndix A - Z. pàg. 1262. ISBN 84-239-7591-6
# Centrolabrus

Centrolabrus és un gènere de peixos de la família dels làbrids i de l'ordre dels perciformes.

## Taxonomia

* Centrolabrus caeruleus (Azevedo, 1999)
* Centrolabrus exoletus (Linnaeus, 1758)
* Centrolabrus trutta (Lowe, 1834)

## Referències

* ↑ Azevedo, J. M. N. 1999. Centrolabrus caeruleus sp. nov., a long unrecognized species of marine fish (Teleostei, Labridae) from the Azores. Bocagiana. Museu Municipal do Funchal (História Natural) No. 196: 1-11.
* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ Lowe, R. T. 1834. Characters of a new genus Leirus, and of several new species of fishes from Madeira. Proceedings of the General Meetings for Scientific Business of the Zoological Society of London 1833 (pt 1): 142-144.
* ↑ ITIS (anglès)
* ↑ Animal Diversity Web (anglès)
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)

## Bibliografia

* Günther A. 1861. A preliminary synopsis of the labroid genera. Ann. Mag. Nat. Hist. (Ser. 3) v. 8 (no. 47). 382-389.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Catostomus xanthopus

Catostomus xanthopus és una espècie de peix de la família dels catostòmids i de l'ordre dels cipriniformes.

## Referències

* ↑ Lesueur C. A. 1817. A new genus of fishes, of the order Abdominales, proposed, under the name of Catostomus; and the characters of this genus, with those of its species, indicated. J. Acad. Nat. Sci. Phila. v. 1 (pt 1, núms. 5/6). 88-96, 102-111.
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cimarron (Kansas)

Cimarron és una població dels Estats Units a l'estat de Kansas. Segons el cens del 2000 tenia 1.934 habitants.

## Demografia

Segons el cens del 2000, Cimarron tenia 1.934 habitants, 720 habitatges, i 526 famílies. La densitat de població era de 820,6 habitants per km².
Dels 720 habitatges en un 39,6% hi vivien nens de menys de 18 anys, en un 60,7% hi vivien parelles casades, en un 8,9% dones solteres, i en un 26,9% no eren unitats familiars. En el 24,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,6% tenia menys de 18 anys, un 8,3% entre 18 i 24, un 28% entre 25 i 44, un 21,7% de 45 a 60 i un 11,4% 65 anys o més.
L'edat mediana era de 34 anys. Per cada 100 dones de 18 o més anys hi havia 94,8 homes.
La renda mediana per habitatge era de 41.379 $ i la renda mediana per família de 48.636 $. Els homes tenien una renda mediana de 31.402 $ mentre que les dones 21.406 $. La renda per capita de la població era de 17.970 $. Entorn del 4,6% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cimarron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Cimarron». American Fact Finder. Oficina del Cens dels Estats Units, 12-01-2010.
# Centre de Fotografia de Queensland

El Centre de Fotografia de Queensland, conegut com a QCP (en anglès:Queensland Centre for Photography), és una institució i museu de fotografia a Austràlia. El centre estava situat en el número 33 d'Oxford Street al barri de Bulimba i es va traslladar al barri de South Bank a Brisbane, a l'estat de Queensland.

## Serveis

Realitza exposicions i mostres de fotografia d'artistes contemporanis de l'estat de Queensland, australians i internacionals. A més a més realitza publicacions sobre fotografia i té fins educatius. També organitza el Festival de Fotografia de Queensland (Queensland Festival of Photography).

## Referències

* ↑ «Artist» (en anglès). Queensland Centre for Photography, Australia. Arxivat de l'original el 2013-09-08. [Consulta: 17 juliol 2013].
* ↑ «Introduction» (en anglès). Arxivat de l'original el 2013-08-30. [Consulta: 17 juliol 2013].
* ↑ «Queensland Festival of Photography 5» (en anglès). Festivall of Photography. Arxivat de l'original el 2013-07-14. [Consulta: 17 juliol 2013].

## Enllaços externs

* Sitio web oficial. (anglès)
# Citropsis

Citropsis és un gènere amb 14 espècies de plantes de flors pertanyent a la família Rutaceae.

## Espècies seleccionades

* Citropsis angolensis
* Citropsis articulata
* Citropsis citrifolia
* Citropsis daweana
* Citropsis gabunensis
* Citropsis gilletiana
* Citropsis latialata
* Citropsis li-testui
* Citropsis mirabilis
* Citropsis noldeae
* Citropsis preussii
* Citropsis schweinfurthii
* Citropsis tanakae
* Citropsis zenkeri
# Citronel·lol

El citronel·lol o dihidrogeraniol és un monoterpenoide natural. A la natura es troben dos enantiòmers. El (+)-citronel·lol, que es troba en l'oli de citronel·la, és el més comú dels isòmers. El (−)-citronel·lol es troba en l'oli de rosa i de gerani. El citronel·lol s'utilitza en perfums i com a repel·lent d'insectes.

## Referències

* ↑ Lawless, J., The Illustrated Encyclopedia of Essential Oils ISBN 1-85230-661-0
* ↑ Taylor WG, Schreck CE. (1985). «Chiral-phase capillary gas chromatography and mosquito repellent activity of some oxazolidine derivatives of (+)- and (-)-citronellol». J Pharm Sci. 74 (5): pp. 534–539. doi:10.1002/jps.2600740508. PMID: 2862274.
# Citroën C1

El Peugeot 107, Citroën C1 i Toyota Aygo és un automòbil del segment A produït per Toyota Peugeot Citroën Automobile, una unió entre el Grup PSA i Toyota. El model és fabricat des de l'any 2005 a la República Txeca i venut sota les marques Peugeot, Citroën i la mateixa Toyota. Els tres models són pràcticament idèntics en disseny, excepte el frontal i les llums del darrere, i es diferencien en l'equipament i els tapissats interiors.
Des del seu llançament, els tres models són els més petits i econòmics en la gamma de cadascuna de les marques. El 107 substitueix al Peugeot 106, que s'havia deixat de fabricar el 2003; el C1 es col·loca per sota del Citroën C2, que juntament amb el Citroën C3 substitueixen al Citroën Saxo de fins de la dècada de 1990; mentre que l'Aygo es va pensar per a cobrir el buit per sota el Toyota Yaris a la gamma europea. El Toyota iQ, que es va començar a vendre el 2008, és més jove que l'Aygo però més costós. Els tres van ser reestilitzats a principis de 2009.
El projecte B-Zero és un quatre places fabricat amb carrosseries hatchback de tres i cinc portes, amb motor davanter transversal i tracció davantera. Es ven amb un motor gasolina de 1.0 litres de cilindrada, tres cilindres en línia, quatre vàlvules per cilindre i una potència màxima de 68CV, i amb un Diesel de 1.4 litres de cilindrada, quatre cilindres en línia, dues vàlvules per cilindre, turbocompressor, injecció directa common rail i 54CV de potència màxima.
# Club Balonmano Ademar León

El Club Balonmano Ademar León és un club d'handbol de la ciutat de Lleó (Castella i Lleó).

## Història

Els club es fundà el 1956. Va ser un grup d'alumnes aficionats a l'handbol, que estaven a punt de finalitzar els seus estudis al col·legi Marista San José, d'aquí ve el nom.(Asociación De Exalumnos MARistas). Fins al 1975 va jugar a categories inferiors. El 1982 va ser l'any del seu primer ascens a Divisió d'Honor, però va baixar l'any següent. Va tornar a pujar el 1985, però novament la seva experiència va durar només una temporada. Des que el 1994 va aconseguir entrar a la lliga Asobal ja no han baixat de categoria. La temporada 1995-96 obtingué per primer cop la possibilitat de jugar a Europa, a la City Cup. El 1996 es va classificar subcampió de lliga i subcampió de la Copa Asobal. Entre els seus títols més destacats cal remarcar una Lliga ASOBAL, una Copa ASOBAL, una Copa del Rei d'handbol i dues Recopes d'Europa. Disputa els seus partits al "Pabellón Municipal de los Deportes" amb capacitat per 6.000 espectadors.

## Títols

* 2 Recopa d'Europa (1998-99, 2004-05)
* 1 Lliga ASOBAL (2000-01)
* 1 Copa del Rei (2001-02)
* 2 Copa ASOBAL (1998-99, 2008-09)

## Jugadors destacats

* Staffan Olsson
* Viran Morros

## Referències

* 1 2 alonso, Ganix. «Esta es la historia del Club Deportivo Ademar» (en castellà). Digital de León, 15-08-2021. [Consulta: 24 febrer 2024].
* 1 2 3 «Abanca Ademar, el orgullo de la provincia de León» (en castellà). La Nueva Crónica, 24-02-2015. [Consulta: 24 febrer 2024].
* 1 2 3 «Ademar: medio siglo de historia viva del deporte leonés» (en castellà). Diario de León, 14-01-2007. [Consulta: 24 febrer 2024].
* ↑ Rubio, David; Fernández, Roberto. «La historia de Ademar, cada martes en La Nueva Crónica» (en castellà). La Nueva Crónica, 17-03-2016. [Consulta: 24 febrer 2024].

## Enllaços externs

* Club Balonmano Ademar León - Lloc web oficial
# Colibrí maragda cuacurt

El colibrí maragda cuacurt (Chlorostilbon poortmani) és una espècie d'ocell de la família dels troquílids (Trochilidae) que habita les zones forestals de Colòmbia i nord i nord-oest de Veneçuela.

## TAXONOMIA

S'han descrit tres subespècies:
* C. p. poortmani (Bourcier, 1843). De l'est de Colòmbia i nord-oest de Veneçuela.
* C. p. euchloris (Reichenbach, 1854). De Colòmbia central.
* C. p. alice (Bourcier et Mulsant 1848). Del nord de Veneçuela.
La última subespècie ha estat considerada una espècie de ple dret, el colibrí maragda cuaverd per diversos autors.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ KL. Schuchmann i A. Bonan (2018). Hummingbirds (Trochilidae). J. del Hoyo, A. Elliott, J. Sargatal, DA. Christie i E. de Juana (eds.). Handbook of the Birds of the World Alive. Lynx Edicions, Barcelona.
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
# Colibrí mango pitverd

El colibrí mango pitverd (Anthracothorax prevostii) és una espècie d'ocell de la família dels troquílids (Trochilidae) que habita zones obertes amb arbres, boscos poc densos i manglars per ambdues vessants de Mèxic, incloent Yucatán, Amèrica Central fins a Costa Rica, oest i nord-est de Colòmbia i nord de Veneçuela.

## Referències

* ↑ «Colibrí mango pitverd». Cercaterm. TERMCAT, Centre de Terminologia. Rev. 11 octubre 2024(català)